2011D0465 — ET — 16.07.2012 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B NÕUKOGU OTSUS, 18. juuli 2011, millega muudetakse otsusega 2009/618/EÜ (millega lõpetatakse Cotonou lepingu artikli 96 kohane nõupidamine Guinea Vabariigiga) kehtestatud sobivaid meetmeid ning tunnistatakse kõnealune otsus kehtetuks (2011/465/EL) (EÜT L 195, 27.7.2011, p.2)

Muudetud:

Euroopa Liidu Teataja No page date ►M1 NÕUKOGU OTSUS, 16. juuli 2012, L 188 17 18.7.2012









▼B

NÕUKOGU OTSUS,

18. juuli 2011,

millega muudetakse otsusega 2009/618/EÜ (millega lõpetatakse Cotonou lepingu artikli 96 kohane nõupidamine Guinea Vabariigiga) kehtestatud sobivaid meetmeid ning tunnistatakse kõnealune otsus kehtetuks

(2011/465/EL)







EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma liikmete ning teiselt poolt Euroopa Ühenduse ja selle liikmesriikide vahel, millele on alla kirjutatud 23. juunil 2000 Cotonous ( 1 ) ja mida on muudetud 22. juunil 2010 Ouagadougous (Burkina Faso) ( 2 ) (edaspidi AKV-ELi partnerlusleping), eriti selle artiklit 96, võttes arvesse nõukogus kokku tulnud liikmesriikide valitsuste esindajate vahelist sisekokkulepet AKV-EÜ partnerluslepingu rakendamiseks võetavate meetmete ja järgitavate menetluste kohta, ( 3 ) eriti selle artiklit 3, võttes arvesse Euroopa Komisjoni ettepanekut, liidu välisasjade ja julgeolekupoliitika kõrge esindaja nõusolekul ning arvestades järgmist: (1) Guinea Vabariik on teinud edusamme nõukogu 27. juuli 2009. aasta otsusele 2009/618/EÜ (millega lõpetatakse Cotonou lepingu artikli 96 kohane nõupidamine Guinea Vabariigiga) ( 4 ) lisatud kirjas kirjeldatud kohustuste täitmisel, tingides seega sobivate meetmete lõpetamise. (2) Guinea Vabariik on teinud edusamme üleminekuprotsessis põhiseadusliku korra taastamiseks ning demokraatliku korra kehtestamiseks, eelkõige on vabade ja läbipaistvate presidendivalimiste tulemusel ametisse astunud uus president ja nimetatud ametisse tsiviilvalitsus. (3) Presidendivalimiste korraldamise ja uue presidendi ametisse astumisega on otsusele 2009/618/EÜ lisatud kirja lisas sätestatud viimane vahe-eesmärk osaliselt täidetud. (4) Neljanda ehk viimase vahe-eesmärgi täitmist, mis tähendaks üleminekuetapi lõppu, ei ole võimalik saavutada 27. juuliks 2011, mis on otsuse 2009/618/EÜ kehtivuse lõpptähtaeg. (5) Seepärast, võttes arvesse põhiseadusliku korra taastamisel täheldatud edasiminekut, tuleks sobivaid meetmeid ajakohastada, et võtta arvesse tehtud edusamme, ning tunnistada kehtetuks otsus 2009/618/EÜ, ning arvestades järgmist: ON VASTU VÕTNUD KÄESOLEVA OTSUSE:







Artikkel 1

AKV-ELi partnerluslepingu artikli 96 lõike 2 punktiga c ette nähtud sobivad meetmed on täpsustatud käesoleva otsuse lisas esitatud kirjas.

Artikkel 2

Otsus 2009/618/EÜ tunnistatakse kehtetuks.

Artikkel 3

Käesolev otsus jõustub selle vastuvõtmise päeval.

See kaotab kehtivuse ►M1 19. juulil 2013 ◄ .

Vajaduse korral vaadatakse otsus läbi orienteeruvalt pärast kuue kuu möödumist, lähtudes Euroopa Liidu järelevalvemissiooni järeldustest.









LISA









KIRJA KAVAND

Lugupeetud …

Euroopa Liit tunnustab Guinea Vabariigi edusamme põhiseadusliku korra taastamisel, eelkõige seoses rahumeelselt lõppenud 2010. aasta presidendivalimiste ning seadusliku presidendi ja tsiviilvalitsuse ametisse asumisega. Lõppenud presidendivalimised olid pärast Guinea Vabariigi iseseisvuse saavutamist esimesed tõeliselt avatud ja konkurentsile rajatud valimised, mis tähistavad olulise etapi lõppu tagasipöördumisel demokraatliku õiguspärasuse juurde.

Teie ees on nüüd tõsine ülesanne – tagada riigis stabiilsus ja majanduskasv – ning te olete asunud seda ülesannet täitma, võttes vastu ambitsioonika reformikava. Mõistes Guinea Vabariigi ees seisvaid majanduslikke ja sotsiaalseid raskusi ning soovides toetada Guinead selles olulises poliitilises üleminekuetapis, otsustas Euroopa Liidu Nõukogu vaadata läbi tingimused, mis on seotud Euroopa Liidu ja Guinea Vabariigi vahelise koostöö taastamise viimase etapiga, st 10. Euroopa Arengufondile (EAF) esitatava koostööstrateegia ja riikliku näidisprogrammi allkirjastamisega. Nimetatud dokumendid hõlmavad koostööd Guinea Vabariigiga kuni 2013. aastani.

Sellest otsusest lähtuvalt võib Euroopa Liit allkirjastada koostööstrateegia ja riikliku näidisprogrammi Guinea Vabariigiga kohe, kui need dokumendid on koostatud ja Guinea ametivõimud on esitanud Euroopa Liidule ametliku teatise koos pädevate ametiasutuste koostatud ja kinnitatud üksikasjaliku ajakavaga, märkides ära kuupäeva ja juhised parlamendivalimiste korraldamiseks enne 2011. aasta lõppu.

Elanikkonna vahetu abistamisega seotud rahalisi vahendeid, mis on ette nähtud põhiliste sotsiaalteenuste osutamiseks, on võimalik kasutada kohe pärast koostööstrateegia ja riikliku näidisprogrammi allkirjastamist. Samuti võib jätkata kõnealuste dokumentide kohaste muude kavade ja programmide tehnilise juhendamise ning Euroopa Investeerimispanga (EIP) tulevaste uute operatsioonidega, ( 5 ) kuid rahalisi vahendeid saab kasutada alles pärast vabasid ja läbipaistvaid parlamendivalimisi.

Euroopa Liit on arvamusel, et kuigi presidendivalimistel on demokraatiale üleminekul tähtis roll, on üleminekuperioodi lõpetamisel ja täieliku demokraatliku raamistiku loomisel otsustava tähtsusega parlamendivalimiste korraldamine ja demokraatlikult valitud uue rahvusassamblee moodustamine. Euroopa Liit on veendunud, et kooskõlas Guinea ametiasutuste kinnitusega toimuvad parlamendivalimised hiljemalt 2011. aasta viimases kvartalis, ning Euroopa Liit on valmis valimiste korraldamist rahaliselt toetama (kavandatav summa: 5 miljonit eurot).

Euroopa Liit võtab kohustuse jätkata vastavalt Cotonou lepingu artiklile 8 Guinea valitsusega korrapärast poliitilist dialoogi kõnealuse lepingu artiklis 9 osutatud oluliste osade suhtes, eelkõige seoses inimõiguste, demokraatia ja õigusriigi põhimõtete, rahvusliku leppimise saavutamise, karistamatuse lõpetamise, poliitika, kohtusüsteemi ja majanduse juhtstruktuuride reformide ning julgeolekusektori ümberkorraldamisega.

Guinea Vabariigi valitsus võib loota Euroopa Liidu toetusele ja abile oma ambitsioonika tegevuskava elluviimisel, et saavutada taas jätkusuutlik majanduskasv ja tagada rahvastiku heaolu.

Lugupidamisega

Brüssel,

Euroopa Liidu nimel









LISA







KOHUSTUSTE LOETELU Guinea kohustused Euroopa Liidu kohustused 1. Pädevate ametiasutuste koostatud ja kinnitatud üksikasjalik ajakava (kuupäevad ning eelnevad sammud / ettevalmistavad toimingud) parlamendivalimiste läbiviimiseks enne 2011. aasta lõppu 1.1. 10. EAFi koostööstrateegia ja riikliku näidisprogrammi allkirjastamine kohe pärast programmitöö lõppu 1.2. Koostööstrateegia ja riikliku näidisprogrammi kohaste kavade ja programmide tehniline juhendamine 1.3. Rahvastiku vahetuks abistamiseks ette nähtud rahaliste vahendite kättesaadavaks tegemine 2. Vabade ja läbipaistvate parlamendivalimiste korraldamine 2.1. 10. EAFi ülejäänud kavade ja programmide rahastamise ja tegeliku rakendamise otsused